Vloggerul Colo a fost reținut de polițiști și va rămâne 24 de ore în arest.
Alexandru Bălan, cunoscut sub pseudonimul "Colo", a fost reținut de polițiștii de la Secția 9 din București. El este cercetat pentru instigare la violență împotriva minorilor, inclusiv violarea acestora. "Colo" va fi prezentat unei instanțe cu propunere de arestare preventivă.
Vloggerul Alexandru Bălan a fost reținut, marți seară, de polițiștii de la Secția 9 de Poliție din București. Acesta este cercetat pentru că a instigat la violență împotriva minorilor, inclusiv viol, într-una dintre postările sale video de pe canalul de YouTube.Poliția a deschis o anchetă după ce un clip în care "Colo" povestea o experiență personală pe care a avut-o cu o fată de 16 ani s-a viralizat în mediul online."În urma informaţiilor apărute în media, cu privire la anumite declaraţii ale unui bărbat ce activează în zona on line, Direcţia Generală de Poliţie a Municipiului Bucureşti s-a sesizat din oficiu şi a demarat verificări pentru stabilirea situaţiei de fapt şi de drept", a precizat Poliţia Capitalei.În clipul postat, "Colo, făcând referire la adolescente, spunea că unele dintre ele merită "să le dai cu palmele, să le ţii cu capul de pereţi, să le pui piciorul pe faţă"."Colo" este urmărit, pe Youtube, de peste 850.000 de persoane.